Mike Pence: "Joe Biden a fost o majoretă pentru China comunistă în ultimele decenii“.
Mike Pence: Joe Biden a fost o majoretă pentru China comunistă în ultimele decenii. Kamala Harris: Ați pierdut războiul comercial cu China. L-ați pierdut! Americanii au mai multă încredere în Trump decât în Biden în privința economiei.
Economia a fost altă temă mare a serii dezbaterii. Evident, tot în contextul COVID. Și într-o discuție despre economie și coronavirus nu putea lipsi China, principalul adversar al Statelor Unite.Kamala Harris, candidat pentru vicepreședinția SUA: "Ați pierdut războiul comercial. L-ați pierdut. Ce s-a întâmplat din cauza așa zisului război comercial cu China, America a pierdut 300.000 de locuri de muncă în producție.“Mike Pence, vicepreședintele SUA: "Joe Biden a fost o majoretă pentru China comunistă în ultimele decenii. Doamnă senator Harris, aveți dreptul la o opinie. Nu aveți dreptul să schimbați faptele. Când Joe Biden a fost vicepreședinte am pierdut 200.000 de locuri de muncă în producție.“Mike Pence a spus că administrația Trump va trage China la răspundere pentru COVID, tot așa cum a făcut-o și cu economia.Mike Pence, vicepreședintele SUA: "China este de vină pentru coronavirus. China și Organizația Mondială a Sănătății nu au fost cinstite cu poporul american.“Economia este punctul forte al republicanilor. Sub Trump, înainte de pandemie, bursa a atins noi recorduri, salariile au crescut, iar șomajul și sărăcia au atins minime istorice. Indiferent cât de proaste sunt sondajele pentru actualul președinte, americanii au mai multă încredere în Trump decât în Biden în ceea ce privește economia.